એક વખત જૈનાચાર્ય અભયદેવસૂરિશ્વરજીએ આ મંદિરનો જીર્ણોદ્ધાર કરાવ્યો. જૈન ધર્મ અનુસાર પ્રભુ પાર્શ્વનાથ સંસારનો ત્યાગ કરી વિહરતા વિહરતા ઉન્હેલ આવ્યા હતા. ત્યારે તેમની યાદમાં અહીં ભગવાન પાર્શ્વનાથ પ્રભુની કાયાનાં પ્રમાણમાપ મુજબ ૧૩ ફૂટ ૬ ઈંચની મૂર્તિ ઉપર સાત ફેણવાળા ધરણેન્દ્રદેવના છ ઈંચ ગણતાં કુલ ૧૪ ફૂટ ઊંચી લીલા રંગની ગાયવાળી અદભૂત મૂર્તિ બનાવી છે. જે કાયોત્સર્ગ મુદ્રામાં છે. આવી મૂર્તિ જવલ્લે જ જોવા મળે છે.